

                                                                         [image: ]

KRETINGOS RAJONO SAVIVALDYBĖS TARYBA

SPRENDIMAS
DĖL KRETINGOS RAJONO SAVIVALDYBĖS 2016 METŲ BIUDŽETO PAJAMŲ IR ASIGNAVIMŲ PATIKSLINIMO

[bookmark: _GoBack]2016 m. rugpjūčio 25 d.  Nr. T2-223
Kretinga

Vadovaudamasi Lietuvos Respublikos vietos savivaldos įstatymo 16 straipsnio 2 dalies 17 punktu, 18 straipsnio 1 dalimi, Lietuvos Respublikos finansų ministro 2016 m. birželio 20 d. įsakymu Nr. 1K-253 „Dėl 2016 metų prognozuojamos valstybės biudžeto specialios tikslinės dotacijos piliečių nuosavybės teisėms į išlikusius gyvenamuosius namus, jų dalis, butus, ūkinės komercinės paskirties pastatus ir jų priklausinius atkurti ir kompensacijoms už išperkamą nekilnojamąjį turtą religinėms bendrijoms išmokėti paskirstymo savivaldybėms“, Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo, patvirtinto Kretingos rajono savivaldybės tarybos 2016 m. birželio 30 d. sprendimu Nr. T2-185 „Dėl Kretingos rajono savivaldybės biudžeto sudarymo ir vykdymo, pajamų kaupimo ir įmokėjimo į savivaldybės biudžetą, asignavimų administravimo ir atskaitomybės tvarkos aprašo patvirtinimo“, 42 punkto 42.2, 42.7, 42.9 papunkčiais, atsižvelgdama į Lietuvos aplinkos apsaugos investicijų fondo 2016 m. liepos 12 d. raštą Nr. (1)-S-1590 „Dėl dotacijos išmokėjimo“, Lietuvos Respublikos sveikatos apsaugos ministerijos 2016 m. rugpjūčio 8 d. raštą Nr. (9.3.3-282)10-6819 „Dėl investicijų projekto „Kretingos rajono savivaldybės viešosios įstaigos Kretingos ligoninės pastatų, adresu Žemaitės al. 1, Kretinga, rekonstravimas (avarinės būklės likvidavimas)“, Kretingos rajono savivaldybės taryba n u s p r e n d ž i a: 
	1. Padidinti:
	1.1. Kretingos rajono savivaldybės 2016 metų biudžeto pajamas  126 609,0  Eur pagal 1 priedą;
              	1.2. Kretingos rajono savivaldybės 2016 metų biudžeto asignavimus 126 609,0 Eur ir patikslinti juos pagal asignavimų valdytojus ir programas pagal 2 priedą.
	2.  Skelbti šį sprendimą Teisėkūros pagrindų įstatymo nustatyta tvarka.


Savivaldybės meras							       Juozas Mažeika					

